Keppnin skiptist niður á tvær mótshelgar en einnig er ráðstefna hluti af dagskránni . Nánari upplýsingar um leikana eru veittar á skrifstofu ÍBR : Hugmyndin að því að halda afreksíþróttamót fjölmargra íþróttagreina yfir sömu helgina sprettur annars vegar af frumkvæði forráðamanna frjálsíþróttadeildar ÍR og Sundfélagsins Ægis sem höfðu haldið alþjóðleg mót í janúar um tveggja áratuga skeið . Hins vegar kviknaði sú sama hugmynd þegar Íþróttabandalag Reykjavíkur hélt velheppnaða Alþjóðaleika Ungmenna í Laugardalnum árið 2007 ( International Children´s Games ) . Það var svo af frumkvæði Þráins Hafsteinssonar frjálsíþróttaþjálfara ÍR og Gústafs Adolfs Hjaltasonar formanns Sundfélagsins Ægis að þessari hugmynd var hrint í framkvæmd og hafist handa við undirbúning fyrstu Reykjavíkurleikanna en þeir fóru fram árið 2008 . Samstarfsaðilar Íþróttabandalag Reykjavíkur ( ÍBR ) var stofnað 1944 og eru samtök íþróttafélaganna í Reykjavík . Árlega hefur Íþróttabandalagið umsjón með fimm stórum íþróttaviðburðum : Reykjavíkurmaraþon Íslandsbanka í ágúst , Laugavegshlaupið í júlí , Miðnæturhlaup Suzuki í júní , Norðurljósahlaup Orkusölunnar í febrúar og Reykjavik International Games í janúar í samstarfi við sérsambönd ÍSÍ og íþróttafélögin í Reykjavík .